gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
નિફ્ટીમાં કુલ અઢી ટકાના ઘટાડા સાથે સપ્તાહની વિદાય
You need an iframes capable browser to view this content.
રોકડામાં જોરદાર બાઉન્સબેકના પગલે માર્કેટ-બ્રેડ્થ ખાસ્સી પૉઝિટિવ, પાકિસ્તાની શૅરબજાર ૨૨૭ પૉઇન્ટ વધ્યું : સિપ્લા અને એલ્કેમમાં નોંધપાત્ર કડાકો : બિગ બીના રોકાણવાળો સ્ટૅમ્પે ડ કૅપિટલ નવા તળિયે
શૅરબજારનું ચલકચલાણું - અનિલ પટેલ
ભારત-પાકિસ્તાન વચ્ચેના સંબંધો વધુ વકરતાં ભારતીય શૅરબજારમાં ફેબ્રુઆરી મહિનામાં સૌથી મોટો ઘટાડો નોંધાયો છે. આજે રેન્જબાઉન્ડ માર્કેટમાં સેન્સેક્સ ૩૮ પૉઇન્ટના સુધારામાં ૨૭૮૬૬ અને નિફ્ટી ૨૦ પૉઇન્ટ વધીને ૮૬૧૧ બંધ રહ્યા હતા. આ સાથે ચાલુ સપ્ટેમ્બરમાં સેન્સેક્સ ૫૮૬ પૉઇન્ટ અને નિફ્ટી ૧૭૫ પૉઇન્ટ તૂટ્યા છે, તો સાપ્તાહિક ધોરણે સેન્સેક્સમાં ૮૦૨ પૉઇન્ટ અને નિફ્ટીમાં ૨૨૦ પૉઇન્ટનું ધોવાણ થયું છે, જે માસિક અને સાપ્તાહિક ધોરણે ફેબ્રુઆરી પછીનો સૌથી મોટો ઘટાડો છે.
ભારત-પાકિસ્તાન વચ્ચેના તનાવગ્રસ્ત સંબંધો, ક્રૂડમાં રિકવરી, રિઝવર્‍ બૅન્ક દ્વારા રેટ-કટનો ધૂંધળો આશાવાદ, કૉર્પોરેટ અને આર્થિક ક્ષેત્રનો ધારણા કરતાં નબળો દેખાવ જેવા નેગેટિવ ફૅક્ટરને કારણે માર્કેટનું સેન્ટિમેન્ટ ખરડાયું છે. આ સ્થિતિમાં માર્કેટમાં વધુ કરેક્શનની શક્યતાને પણ નકારી ન શકાય. સેન્સેક્સના ૧૫ અને નિફ્ટીના ૨૮ શૅર વધ્યા હતા; જેમાં મહિન્દ્ર, ગેઇલ, ઓએનજીસી, તાતા સ્ટીલ, તાતા મોટર્સ, પાવરિગ્રડ, સ્ટેટ બૅન્ક, વિપ્રો, લુપિન અને રિલાયન્સ જેવા શૅર ૧થી ૩ ટકા જેટલા સુધારામાં હતા; તો સામે સિપ્લા, આઇટીસી, કોલ ઇન્ડિયા, હિન્દુસ્તાન યુનિલિવર, ડૉ. રેડ્ડી, એનટીપીસી, એશિયન પેઇન્ટના શૅર અડધાથી સાડાત્રણ ટકા જેટલા તૂટ્યા હતા. માર્કેટ પણ અથડાયેલું હોય, પણ માર્કેટ-બ્રેડ્થ ખાસ્સી પૉઝિટિવ હતી. ૨૦૪૧ શૅર વધીને જ્યારે ૬૪૬ સ્ટૉક ઘટાડે બંધ હતા. સ્ટૅમ્પે ડ કૅપિટલમાં ઘટાડાની ચાલ જારી રહેતાં આ શૅરે ૨૯.૩૫ રૂપિયાનું નવું ઐતિહાસિક તળિયું બનાવી અંતે ૯ ટકાની ખરાબીમાં ૩૦.૨ રૂપિયા બંધ હતો. આ કંપનીમાં બિગ બી મોટું રોકાણ ધરાવે છે.
અગ્રણી એશિયન માર્કેટમાં શાંઘાઈના સાધારણ સુધારાને બાદ કરતાં તમામ શૅરબજારો અડધાથી દોઢ ટકા જેટલા તૂટ્યા હતા. જોકે પાકિસ્તાની શૅરબજાર ૨૨૭ પૉઇન્ટ વધ્યું હતું. યુરોપિયન માર્કેટ પણ રનિંગ ક્વોટમાં પોણાથી દોઢ ટકા જેટલું ડાઉન હતું.
રેન્જબાઉન્ડ માર્કેટમાં પણ મિડકૅપ અને સ્મૉલકૅપ ઇન્ડેક્સ સુધારાની ચાલમાં અનુક્રમે બે ટકા વધીને ૧૩૧૬૬ અને ૨.૧ ટકાના સુધારામાં ૧૨૭૮૦ બંધ હતા. મિડકૅપ ઇન્ડેક્સના ૮૨માંથી ૭૯ અને સ્મૉલકૅપના ૭૬૧માંથી ૬૪૩ શૅર વધ્યા હતા. એના પગલે માર્કેટ-બ્રેડ્થ પણ ખાસ્સી પૉઝિટિવ રહી હતી. તાતા કૉમ ૧૦ ટકા, રિલાયન્સ કૉમ ૮.૮ ટકા, એલઍન્ડડી ફાઇ ૬.૬ ટકા, ઇન્ડિયા બુલ્સ હાઉસિંગ ૫.૨ ટકા, સન ટીવી ૪.૯ ટકા, એમઆરએફ ૪.૮ ટકા, એમઆરપીએલ ૪.૫ ટકા, કૅસ્ટ્રોલ ઇન્ડિયા ૪ ટકા અને ગોદરેજ ઇન્ડ ૩.૮ ટકા જેટલા વધ્યા હતા; તો જીટીએલ, દિશમાન ફાર્મા, બાલક્રિષ્ન, એનબી વેન્ચર્સ, ટીવીએસ શ્રીચક્ર, મિર્ઝા ઇન્ટરનૅશનલ, સિમેક, ફોર્સ મોટર્સ, પીએમસી ફાઇ, કિરી ઇન્ડ, બોડલ કેમ જેવાં કાઉન્ટર્સ ૮થી ૨૦ ટકા જેટલાં ઊછળ્યાં હતા.
સિન્ટેક્સ ઇન્ડસ્ટ્રીઝ દ્વારા ડીમર્જરની જાહેરાત કરાઈ છે. જેના પગલે કસ્ટમ મોલ્ડિંગ બિઝનેસ તથા પ્રિ-ફેબ સિન્ટેક્સ-બીએપીએલ તથા સિન્ટેક્સ ઇન્ફ્રા પ્રોજેક્ટમાં ડીમર્જ કરવામાં આવશે. આ બન્ને સિન્ટેક્સ પ્લાસ્ટિક ટેક્નૉલૉજી લિમિટેડ નામની નવી કંપનીની પૂર્ણ માલિકીની પ્લાસ્ટિક ડિવિઝનો સંભાળી લેશે. સિન્ટેક્સ ઇન્ડસ્ટ્રીઝના શૅરધારકોને પ્રત્યેક શૅરદીઠ આ કંપનીનો એક શૅર નિ:શુલ્ક મળશે. હાલની સિન્ટેક્સ ઇન્ડસ્ટ્રીઝ મૂળભૂત રીતે કેવળ ટેક્સટાઇલ્સ તરીકે કામકાજ કરશે. કંપનીના ૭૭૦૦ કરોડ રૂપિયાના કન્સોલિડેટ ટર્નઓવરમાં ટેક્સટાઇલ બિઝનેસનો ફાળો લગભગ ૯૪૦ કરોડ રૂપિયા જેવો ગયા વર્ષે હતો. જોકે કંપનીએ કુલ ૧૮૦૦ કરોડ રૂપિયાના ખર્ચે હાથ ધરેલા વિસ્તરણ કાર્યક્રમનો પ્રથમ તબક્કો પૂર્ણ કર્યો છે. બીજો તબક્કો વર્ષમાં પૂરો થશે. સરવાળે ટેક્સટાઇલ બિઝનેસની આવક વધીને રપ૦૦થી ૩૦૦૦ કરોડ રૂપિયા થવાની ધારણા છે. કસ્ટમ મોલ્ડિંગ બિઝનેસ વાર્ષિક ૧પથી ર૦ ટકાના દરે અને પ્રિ-ફેબ બિઝનેસ વીસેક ટકાના દરે આગામી વર્ષોમાં વધવાની અપેક્ષા છે. શૅર ગઈ કાલે દોઢા કામકાજમાં સાડાસાત ટકા વધીને ૭૮ રૂપિયા ઉપર બંધ હતો. ફેસવૅલ્યુ એક રૂપિયો અને બુક-વૅલ્યુ ૯૯ રૂપિયા આસપાસ છે. ઇન્ડસ્ટ્રીના ૧૬ના પી/ઈ સામે સિન્ટેક્સનો પી/ઈ સાડાછ જેવો છે. પ્રમોટર્સ હોલ્ડિંગ ૩ર.પ ટકા છે, જેમાંથી ૪૭ ટકા માલ ગીરવી પડ્યો છે.
તમામ ઇન્ડેક્સ ગ્રીન ઝોનમાં
આજના સાધારણ સુધારાના ટ્રેડિંગમાં તમામ ઇન્ડેક્સ ગ્રીન ઝોનમાં હતા, જેમાં રિયલ્ટી ઇન્ડેક્સ સૌથી વધુ ૩.૨ ટકાના ચણતરમાં ૧૫૧૨ બંધ હતો. એના તમામ શૅર વધ્યા હતા; જેમાં ઇન્ડિયા બુલ્સ રિયલ ૮.૪ ટકા, ડીએલએફ ૪.૩ ટકા, એચડીઆઇએલ ૩ ટકા, ગોદરેજ પ્રૉપર્ટી ૨.૯ ટકા, યુનિટેક ૨.૬ ટકા, ફિનિક્સ અઢી ટકા, શોભા ડેવલપમેન્ટ ૧.૯ ટકા, પ્રેસ્ટિજ ૧.૭ ટકા મક્કમ હતા. તો વૈશ્વિક ક્રૂડમાં રિકવરી પાછળ તમામ ૧૦ શૅરના સુધારાના પગલે ઑઇલ અને ગૅસ ઇન્ડેક્સ ૧.૭ ટકા વધ્યો હતો. એચપીસીએલ ૨.૪ ટકા, પેટ્રોનેટ ૨.૨ ટકા, ઓએનજીસી ૨.૨ ટકા, આઇઓસી ૧.૮ ટકા, આઇજીએલ ૧.૧ ટકા, રિલાયન્સ અને બીપીસીએલ નજીવા વધ્યા હતા. મેટલ ઇન્ડેક્સ ખાતે કોલ ઇન્ડિયાની દોઢ ટકાની ખરાબીને બાદ કરતાં તમામ શૅર વધ્યા હતા; જેમાં એનએમડીસી ૩.૧ ટકા, જેએસડબ્લ્યુ સ્ટીલ ૩ ટકા, સેઇલ અઢી ટકા, હિન્દુસ્તાન ઝિન્ક ૨.૪ ટકા, વેદાન્તા ૨.૩ ટકા, હિન્દાલ્કો ૧.૮ ટકા, તાતા સ્ટીલ ૧.૮ ટકા, જિન્દલ સ્ટીલ પોણાબે ટકા અને નૅશનલ ઍલ્યુમિનિયમ નજીવા પ્લસ હતા.
એલ્કેમ લૅબ અને સિપ્લામાં વસવસો
રેન્જબાઉન્ડ માર્કેટમાં એલ્કેમ લૅબનો શૅર આજે ૧૭૬૫ રૂપિયાની ઇન્ટ્રા-ડે ટોચથી ગગડીને નીચામાં ૧૬૪૨ રૂપિયા ક્વોટ થઈને અંતે પાછલા બંધની તુલનાએ ૮ ટકાની ખરાબીમાં ૧૬૬૦ રૂપિયા બંધ થયો હતો. બીએસઈ ખાતે રોજના સરેરાશ ૧૬ શૅર સામે આજે ૭૩ હજાર શૅરનાં કામકાજ થયાં હતાં. નોંધનીય છે કે ગયા ગુરુવારે આ શૅર ૧૮૫૩ રૂપિયાની વર્ષની ઊંચી સપાટીએ દેખાયો હતો. આ ખરાબીનું કારણ યુએસએફડીએ દ્વારા કંપની એના દમણ સ્થિત મૅન્યુફૅક્ચરિંગ ફૅસિલિટીને૧૩ ઑબ્ઝવેર્શન મળ્યાં છે. અમેરિકન ફૂડ- ડ્રગ ઍડ્મિનિસ્ટ્રેશને ૨૦થી ૨૯ સપ્ટેમ્બર દરમ્યાન દમણ સ્થિત પ્લાન્ટનું ઇન્સ્પેક્શન કર્યું હતું, જેમાં કંપનીને ૧૩ કન્ટેઇન ઑબ્ઝવેર્શન મળ્યાં છે. એવી જ રીતે સિપ્લાના ગોવા સ્થિત ત્રણ પ્લાન્ટને પણ યુએસએફડીએ તરફથી ૪ ઑબ્ઝવેર્શન મળ્યાં છે. એની ચિંતામાં સિપ્લાનો શૅર પણ આરંભિક ઘટાડાની ચાલમાં ૬૦૧થી ૬ ટકા જેટલો તૂટીને ૫૬૨ રૂપિયાના તળિયે ગયો હતો, પણ બપોર બાદ રિકવરીની ચાલમાં અંતે ૩.૫ ટકાની ખરાબીમાં ૫૮૦ રૂપિયા બંધ રહ્યો હતો. ૬૯માંથી ૫૫ શૅરના સુધારામાં હેલ્થકૅર ઇન્ડેક્સ અડધો ટકો વધીને ૧૬,૧૮૧ બંધ હતો. દિશમાન ૧૫.૮ ટકા, હિકલ ૧૦.૩ ટકા, વિવિમેડ લૅબ ૯ ટકા, ક્લોરિસ ૭.૧ ટકા, એસએમએસ ફાર્મા ૬.૭ ટકા, માર્કસન્સ ૬.૫ ટકા, માર્કસન્સ ૬.૫ ટકા, વિમતા લૅબ પાંચ ટકા, કોરપરેન ૪.૮ ટકા, સુવેન પોણાપાંચ ટકા, જ્યુબિલન્ટ ૪.૨ ટકા, આરતી ડ્રગ્સ ૪.૧ ટકા વધ્યા હતો; તો સામે શિલ્પા ૩.૫ ટકા, પૉલિમેડ ૧.૮ ટકા, ન્યુલૅન્ડ લૅબ ૧.૭ ટકા, શારોનબાયો દોઢ ટકો, ઑર્ચિડ ૧.૪ ટકા, ઇન્ડોકો ૧ ટકો ડાઉન હતા.
માર્કેટમાં ૧૦ ટકાનું કરેક્શન
ભારત અને પાકિસ્તાન વચ્ચે તનાવ વધતાં એની આર્થિક અસરો પણ જોવા મળી છે, જેમાં શૅરબજારો તાજેતરની ઊંચી સપાટીએથી લગભગ ૧૦ ટકા જેટલા તૂટ્યા છે, જેમાં તાજેતરમાં નિફ્ટી બેન્ચમાર્કમાં ૧૦૦ અને સેન્સેક્સમાં ૪૦૦ પૉઇન્ટથી વધુ ઘટાડો નોંધાયો છે. ૮ સપ્ટેમ્બરે બેન્ચમાર્ક સેન્સેક્સ ૨૯૦૭૭ અને નિફ્ટી ૮૯૬૮ની દોઢ વર્ષની ટોચે પહોંચ્યા હતા. હાલ આ બન્ને બેન્ચમાર્ક અનુક્રમે ૨૭૮૬૬ અને ૮૬૧૧ છે. આ ધોરણે પાછલા ૧૮ મહિનામાં સેન્સેક્સમાં ૧૨૧૧ પૉઇન્ટ અને નિફ્ટીમાં ૩૫૭ પૉઇન્ટનો ઘટાડો નોંધાયો છે. બીએસઈ અને એનએસઈના મેમ્બર દીપેન મહેતાએ જણાવ્યું કે ભારત અને પાકિસ્તાનના સંબંધ વકરતાં માર્કેટમાં મોટું ગાબડું પડ્યું છે. રોકાણકારોએ મોટા પાયે વેચવાલી કરી છે. તાજેતરની સૈનિક સ્થિતિને ભારતીય બજારે ગંભીરતાથી લીધી છે. ઇન્વેસ્ટર્સના સેન્ટિમેન્ટ પર ભારે અસર છે. બજેટ બાદ માર્ચથી શૅરબજારમાં સળંગ સુધારો જળવાયો હતો. જેને તાજેતરમાં કરેક્શન-બ્રેક લાગી છે. એ ઉપરાંત ક્રૂડના ભાવમાં વૃદ્ધિ, રેટ-કટ વિશે અનિશ્ચિતતા અને સપ્ટેમ્બર ક્વૉર્ટરના વિવિધ આર્થિક આંકડાથી રિવકરી ન જણાતાં માર્કેટ સેન્ટિમેન્ટ ખરડાયું છે. માર્કેટ એક્સપર્ટ્સના મતે તાજેતરમાં આવેલા કરેક્શનથી રોકાણકારોને વિશ્વસનીય મૅનેજમેન્ટ અને સાતત્યપૂર્ણ ગ્રોથ ધરાવનાર શૅરમાં નીચા મથાળે ખરીદીની તક મળી છે. નિફ્ટી માટે ૮૬૦૦નું મજબૂત સપોર્ટ લેવલ છે.
સિમેકને એચએએલ ઑફશૉર તરફથી આશરે ૩૩૪ લાખ ડૉલરનો કૉન્ટ્રૅક્ટ મળતાં શૅર ગઈ કાલે ૮.૬ ટકાની તેજીમાં ૮પ રૂપિયા નજીક બંધ હતો.
ફર્સ્ટ ર્સોસ સૉલ્યુશન્સની સબસિડિયરી દ્વારા લોનનું સંપૂર્ણપણે રીપેમેન્ટ કરી દેવાતાં શૅર પોણાચાર ટકાની મજબૂતીમાં ૪૦ રૂપિયા ઉપર બંધ હતો.
જ્યુબિલન્ટ લાઇફ સાયન્સની પૂર્ણ માલિકીની સબસિડિયરી દ્વારા અન-સિક્યૉર્ડ બૉન્ડ મારફત ૩૦ કરોડ ડૉલર ઊભા કરવામાં આવતાં શૅર ૪.ર ટકાની આગેકૂચમાં ૬૧૪ રૂપિયા બંધ હતો.
ટીટીકે પ્રેસ્ટિજ રોજના સરેરાશ માંડ ર૦૦ શૅર સામે ગઈ કાલે પ૭૦૦૦ શૅરના કામકાજમાં ત્રણેક ટકા વધીને પર૦૦ રૂપિયા બંધ હતો.
ક્રિસિલ રોજના સરેરાશ ૯૪૧ શૅર સામે ગઈ કાલે ૩૧૦૦૦ શૅરના વૉલ્યુમમાં સવાબાર ટકાની મજબૂતીમાં રર૬૬ રૂપિયા બંધ હતો. ફેસવૅલ્યુ એક રૂપિયો છે.
તાતા કેમિકલ્સ ર૦ ગણા કામકાજમાં ત્રણ ટકાના સુધારામાં પર૪ રૂપિયા રહ્યો હતો.
આરકૉમ આગલા દિવસે ઐતિહાસિક તળિયે ગયા બાદ ગઈ કાલે પાંચ ગણા કામકાજમાં નવેક ટકાના ઉછાળામાં ૪૬ રૂપિયા પ્લસ બંધ હતો.
દિશમાન ફાર્મા તેજીની આગેકૂચમાં ર૬૮ રૂપિયાની વિક્રમી સપાટીએ જઈ છેલ્લે ૧૬ ટકાના ઉછાળામાં રપ૯ રૂપિયા હતો. ફેસવૅલ્યુ બે રૂપિયા છે.
સ્ટૅમ્પે ડ કૅપિટલ નરમાઈની હૅટ-ટ્રિકમાં ર૯ રૂપિયાના ઐતિહાસિક તળિયે જઈ અંતે નવ ટકાની ખરાબીમાં ૩૦ રૂપિયા બંધ હતો. બિગ બી આ કંપનીમાં ર.૭ ટકા હિસ્સો ધરાવે છે.
ટીવીએસ મોટર્સ ૩૬૮ રૂપિયાની નવી ઊંચી સપાટી બનાવી છેલ્લે પાંચ ટકાની તેજીમાં ૩૬પ રૂપિયા બંધ હતો. ફેસવૅલ્યુ એક રૂપિયો છે.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.